Diari Oficial de la Generalitat Valenciana


Sumari del DOGV 1683, del 13-12-1991 (1991/823435)

ORDRE d'11 de novembre de 1991, de la Conselleria d'Administració Pública, per la qual s'homologuen la constitució i els estatuts de la Mancomunitat Castelló Nord, constituïda pels municipis de Sant Jorge, Salsadella, Cati, Chert, Cervera del Maestre i Sant Mateu.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/11/11/(2)/dof/vci/html**

### Dades del document

Número de DOGV
:   1683

Data del DOGV
:   13-12-1991

Secció del DOGV
:   DISPOSICIONS GENERALS

Número del document
:   1991/823435


Data del document
:   11-11-1991

Organisme emissor
:   Conselleria d'Administració Pública

Tipus de document
:   Ordre

Ordre d'11 de novembre de 1991, de la Conselleria d'Administració Pública, per la qual s'homologuen la constitució i els estatuts de la Mancomunitat Castelló Nord, constituïda pels municipis de San Jorge, Salsadella, Catí, Chert, Cervera del Maestre i Sant Mateu.  
Els municipis de San Jorge, Salsadella, Catí, Chert, Cervera del Maestre i Sant Mateu, de Castelló, fent ús de la facultat que els confereix l'article 44, paràgraf 1, de la Llei 7/1985, de 2 d'abril, Reguladora de les Bases de Règim Local, tramitaren l'expedient per aprovar la constitució de la Mancomunitat Castelló Nord.  
Tramesos l'expedient tramitat i els estatuts aprovats a aquesta conselleria, s'ha vist que compleixen en lots els seus termes la legislació vigent, i no s'hi ha advertit cap infracció de l'ordenament jurídic, ni detriment de les competències d'aquesta comunitat autònoma, ni interferència en el seu exercici.  
Per tant, i tenint en compte allò que disposa el Reial Decret 695/1979, de 13 de febrer, de transferència de competències, en relació amb el Decret de la Presidència de la Generalitat Valenciana 10/1985, de 21 de juny,  
ORDENE:  
Article únic  
S'homologuen la constitució de la Mancomunitat Castelló Nord i els seus estatuts, reproduís en un annex a aquesta ordre, perquè s'ha acreditat la legalitat de les actuacions i ha sorgit, per tant, una entitat local amb personalitat jurídica pròpia.  
València, 11 de novembre de 1991.  
El Conseller d'Administració Pública,   
EMERIT BONO I MARTINEZ  
ANNEX  
Estatuts de la Mancomunitat Castelló Nord  
Article primer  
1. Les entitats locals de Sant Mateu, Chert, Salsadella, San Jorge, Cervera del Maestre i Catí, de la província de Castelló, a l?empara del que preveu l?ordenament jurídic vigent, acorden de constituir-se en organització i prestació en forma mancomunada de les obres, serveis o activitats de llur competència, que es recullen en aquests estatuts.  
2. La mancomunitat tindrà personalitat i capacitat jurídiques per al compliment de llurs finalitats específiques.  
Article segon  
1. La mancomunitat que es constitueix s'anomenarà Castelló Nord.  
2. Els òrgans de govern i administració de la mancomunitat radicaran als seus immobles i, si manquen, a la cosa consistorial de Sant Mateu.  
Article tercer  
1. Són finalitats de la mancomunitat:  
a) Serveis de caràcter social a la comunitat, per a la prestació dels quals podran constituir-se grups de caràcter interdisciplinari.  
b) Els serveis inclosos en l?àmbit de competència municipal, segons els termes de la legislació de l?Estat i la de la comunitat autònoma, sempre que la comunitat acorda de realitzar serveis per als quals l?Estat, la comunitat autònoma, la diputació provincial i d'altres entitats deleguen la mancomunitat, i també la col·laboració en els serveis que presten al seu àmbit territorial els organismes esmentats.  
2. Per a l'assumpció de nous serveis caldrà la conformitat de totes les entitats mancomunades interessades mitjançant acord del ple per majoria absoluta.  
3. La mancomunitat estudiarà aquestes peticions i resoldrà sobre la seua viabilitat.  
4. La prestació i explotació dels serveis.  
5. La prestació de les finalitats esmentades en el paràgraf 1 d'aquest article suposa la subrogació per part de la mancomunitat en la titularitat dels serveis, i li correspon, per tant, la seua gestió integral, i també tot allò referent a la imposició i l?ordenació de la taxa que s'hi puga imposar.  
Article quart  
La mancomunitat, com a entitat local reconeguda per la llei, exercirà quantes potestats fi siguen conferides per la legislació vigent que efecte les entitats d'aquestes característiques per al compliment de les seues finalitats.  
Article cinqué  
1. Els òrgans de govern de la mancomunitat representaran els ajuntaments mancomunats.  
2. Els òrgans de govern són:  
a) El ple de la mancomunitat, b) el president, c) el vice-president o, si escau, els vice-presidents, d) la comissió de govern.  
Article sisè  
1. El ple de la mancomunitat l'integraran els vocals representants de les entitats mancomunades, elegits per llurs respectius plens.  
2. Cada entitat mancomunada tindrà un vocal que serà elegit pel seu ple per majoria absoluta dels components de la corporació. Si, realitzada la votació, no s'arriba a aquesta majoria, es farà una nova votació 24 hores després. Si no hi ha el quòrum necessari, serà elegit el candidat que haja obtingut la majoria simple dels vots emesos. En el supòsit d'igualtat de vots, serà elegit el de major edat.  
3. Sense perjudici del que disposa l'apartat anterior, i atenent les característiques dels serveis mancomunats, podran nomenar-se representants en quantitat proporcional al nombre d'habitants de l?entitat local o a les aportacions o a qualsevol altre criteri que es considere adient.  
Mai la representació proporcional implicarà el fet que menys d'un terç de les entitats mancomunades disposen de la majoria absoluta dels representants.  
4. Les entitats nomenaran un vocal suplent de cadascun dels representants a la mancomunitat, el qual tindrà les mateixes prerrogatives que el titular.  
5. El nomenament dels vocals vigirà durant el mateix període que el de les respectives corporacions locals.  
Article seté  
1. Després de la celebració d'eleccions locals, i durant el termini previst per la llei per a designar els representants a òrgans col·legiats, les entitats locals hauran de nomenar el vocal o els vocals representants seus a la mancomunitat, i caldrà comunicar-ne el resultat.  
2. Fins a la data de constitució del nou ple, actuaran en funcions l'anterior i el seu president.  
3. Transcorregut el termini per a la designació dels vocals per part de les entitats locals i durant els deu dies següents, es constituirà el nou ple de la mancomunitat i se'n designarà president.  
4. Durant el període a què es refereix el paràgraf 2 d'aquest article, sols es podrà dur a terme la gestió ordinària de la mancomunitat.  
Article vuité  
Correspon al ple de la mancomunitat:  
a) Aprovar-ne el pressupost.  
b) Aprovar-ne la plantilla.  
c) Exercir accions de defensa dels drets de la mancomunitat, oposar-se en assumptes litigiosos en què siga demandada i entaular tota mena de recursos en assumptes de qualsevol tipus, grau o jurisdicció.  
d) Proposar la modificació o la reforma dels estatuts.  
e) Aprovar, revisar, adquirir i alienar el patrimoni de la mancomunitat.  
f) L'aprovació d'ordenances, censures de comptes, reconeixement de crèdits, operacions de crèdits, concessió de quitaments i esperes, i qualsevol mena de compromisos econòmics.  
g) Aprovar els plans i projectes necessaris per a l?establiment, el desenvolupament i la gestió de les obres, els serveis i les activitats previstos com a finalitats de la mancomunitat.  
h) L'admissió i separació dels membres de la mancomunitat.  
i) L'establiment de mèrits per als concursos de funcionaris d'habilitació nacional.  
j) L'aprovació de les bases que regiran les proves d'accés a la funció pública de la mancomunitat.  
k) Determinar la forma de gestionar els serveis.  
l) La creació de la comissió de govern, i l?establiment de la seua estructura i del seu règim.  
m) La incorporació de les finalitats previstes en l'article 3 i no prestades inicialment.  
n) Totes les que la legislació atribueix als plens dels ajuntaments per al compliment de les seues finalitats.  
Article novè  
1. El president de la mancomunitat serà elegit pel ple de la mancomunitat, entre els seus membres i per majoria absoluta.  
2. Podran ser candidats a la presidència tots i cadascun dels vocals que componen el ple.  
3. Si cap candidat no obté majoria absoluta en la primera votació, se celebrarà vint-i-quatre hores desprès una altra votació, i hi resultarà elegit el candidat que obtinga major nombre de vots. En cas d'empat, resultarà elegit el de major edat.  
4. Per a la destitució del president se seguirà el mateix procediment que estableix la legislació vigent per a la destitució de l'alcalde.  
Article deu  
El president designarà un o varis vice-presidents, que el substituiran, per l'ordre del seu nomenament, en cas d'absència, vacant o malaltia.  
Article onze  
1. Corresponen al president de la mancomunitat aquestes competències:  
a) Dirigir el govern i l'administració de la mancomunitat.  
b) Convocar, presidir i cloure les sessions del ple, de la comissió de govern i de qualsevol altre òrgan municipal.  
c) Dirigir, inspeccionar i impulsar els serveis, obres i activitats de la mancomunitat.  
d) Ordenar els pagaments, retre comptes i administrar els fons i béns de la mancomunitat.  
e) Retre anualment els comptes de l'administració del patrimoni.  
f) Disposar les despeses dins els límits de la seua competència.  
g) Exercir la direcció de personal de la mancomunitat.  
h) Formular el projecte de pressupost de la mancomunitat, elaborat pels tècnics corresponents.  
i) Contractar obres, serveis i subministraments, sempre que la quantia d'aquests no passe del 50% del límit general aplicable a la contractació directa, segons el procediment legalment establert.  
j) Exercir la representació de la mancomunitat en tota classe d'actes i documents jurídics.  
k) Atorgar poders a procuradors per a comparèixer en judici i fora.  
l) Visar amb la signatura els certificats que s'expedesquen dels actes i documents de la mancomunitat.  
m) Exercir totes les accions que calguen per al bon funcionament dels serveis de la mancomunitat.  
n) Totes aquelles accions que la normativa de règim local atribueix a l'alcalde per al compliment de les seues competències.  
2. El president pot delegar l?exercici de les seues atribucions, excepte la de convocar i presidir les sessions del ple i de la comissió de govern i les enumerades dels apartats a), g) i k).  
Article dotze  
1. La comissió de govern està formada pel president i un nombre de vocals no superior al terç del nombre legal d'aquests. Seran nomenats i separats pel president, que haurà de retre compte al ple.  
2. Correspon a la comissió de govern:  
a) L'assistència al president en l?exercici de les seues atribucions.  
b) Les atribucions que el president o un altre òrgan municipal delegue. No són delegables les atribucions reservades al ple en l'article 8, apartats a), b), d), f), g), h), i), j), k), 1) i m).  
Article tretze  
1. El ple funciona en règim de sessions ordinàries de periodicitat preestablerta i extraordinàries.  
2. El ple celebra sessió ordinària com a mínim una vegada al trimestre, i extraordinària quan així ho decidesca el president, o ho sol·licite la quarta part almenys del nombre legal de vocals del ple. En aquest últim cas la celebració del ple no podrà demorar-se més de dos mesos des què va ser sol·licitada.  
Article catorze  
1. Les sessions del ple han de convocar-se almenys amb cinc dies hàbils d'antelació. En la citació es farà constar l'ordre del dia.  
2. El ple es constitueix vàlidament amb l'assistència d'un terç del nombre legal de membres d'aquest, que no podrà ser mai inferior a tres. Aquest quòrum ha de mantenir-se al llarg de tota la sessió.  
3. En tot cas, cal l'assistència del president i del secretari de mancomunitat, o de qui legalment els substituesquen.  
Article quinze  
1. Els acords del ple s'adopten, per regla general per majoria simple dels membres presents. Hi ha majoria simple quan els vots afirmatius són més que els negatius.  
2. Cal el vot favorable de la majoria absoluta del nombre legal de membres del ple per a l'adopció dels acords de les següents matèries:  
a) Proposta de modificació o ampliació dels estatuts.  
b) Aprovació del pressupost de la mancomunitat.  
c) Aprovació d'ordenances i tarifes de caràcter general que afecten els usuaris dels serveis.  
d) Aprovació de comptes.  
e) Aprovació de la plantilla de la mancomunitat.  
f) Concertar crèdits.  
g) Acordar la prestació de serveis previstos en l'apartat e) del paràgraf primer de l'article 3.  
h) Creació, estructura i règim de funcionament de la comissió de govern, si escau.  
i) L'assumpció dels nous serveis previstos en l'apartat e) de l'article 3.  
j) Determinació de la forma de gestió del servei.  
k) Aprovació de quotes extraordinàries.  
Article setze  
1. Les funcions de Secretaria, comprensiva de la fe pública i assessorament legal preceptiu, i el control i la fiscalització, intervenció de la gestió economitza financera i pressupostària, i la comptabilitat, tresoreria i recaptació seran encomanades a funcionaris amb habilitació de caràcter nacional i es cobriran per concurs entre els funcionaris que tinguen aquest caràcter, d?acord amb el que disposa l?ordenament jurídic vigent.  
2. Fins al moment que es creen les places, aquestes funcions seran exercides pels funcionaris que tinguen aquest caràcter nomenats pel ple de la mancomunitat d'acord amb la legislació vigent.  
Article disset  
1. La resta de personal de la mancomunitat serà seleccionat mitjançant els sistemes d'oposició, concurs i concurs- oposició, respectant en tot cas els principis constitucionals d'igualtat, publicitat, mèrit i capacitat.  
2. Fins que es proveesquen les places convocades, aquestes podran cobrir-se interinament o amb personal laboral temporal.  
Article divuit  
1. La hisenda de la mancomunitat està constituïda pels següents recursos:  
a) Ingressos de dret privat.  
b) Subvencions i altres ingressos de dret públic.  
c) Taxes per a la prestació de serveis o per a la realització d'activitats de la seua competència.  
d) Contribucions especials per a l?execució d'obres o per a l?establiment, l'ampliació o la millora de serveis de la competència de la mancomunitat.  
e) Els procedents d'operacions de crèdit.  
f) Multes.  
g) Les aportacions dels municipis mancomunats.  
h) Qualsevol altre recurs que s'establesca en favor de les mancomunitats per disposicions legals que es dicten.  
Article dinou  
1. Per a la imposició, exacció, liquidació i cobrança dels recursos enumerats en l'article anterior, la mancomunitat aprovarà les ordenances fiscals corresponents als distints serveis. Aquestes ordenances tindran caràcter obligatori en tots els municipis integrants, després d'aprovada.  
2. Correspondrà als municipis facilitar a la mancomunitat tota la informació necessària per a la formació de padrons, altes, baixes i la resta de modificacions referides als contribuents afectats per distints serveis que constituesquen els fins regulats en articles anteriors.  
3. La mancomunitat podrà en tot moment, pels seus propis mitjans, comprovar la veracitat i l?exactitud de les dades a què es refereix el número anterior.  
Article vint  
Les aportacions de les entitats mancomunades podran ser per a cada exercici econòmic de la forma següent:  
a) Una quota principal, en funció de l?ús que cada entitat faça dels serveis que es presten mancomunadament i no directament a l?usuari. Per a la determinació d'aquesta quota s'aplicaran les bases o els mòduls següents: nombre d'habitatges, superfície del nucli urbà, metres lineals de carrers, volum d'edificació, base imposable de la contribució territorial urbana, volum dels seus pressupostos, consum realment efectuat, valor hora empleada i qualsevol altre factor que puga computar-se en raó del servei o l'activitat prestada. Aquestes bases o mòduls podran aplicar-se aïlladament o conjunta.  
b) Una quota complementària i obligatòria per a atendre les despeses generals de conservació, entreteniment i administració, s'utilitzen o no els serveis, en proporció al nombre d'habitants de dret de cada municipi, segon l?últim padró quinzenal.  
Article vint-i-un  
Les aportacions dels municipis de la mancomunitat tenen la consideració de pagaments obligatoris i preferents per a les entitats mancomunades.  
Article vint-i-dos  
1. Les aportacions econòmiques dels municipis es faran en la forma i els terminis que determine el ple. En cas que algun municipi es retarde en el pagament de la quota més d'un trimestre, el president requerirà el seu pagament en el termini de vint dies. Transcorregut aquest termini sense haver fet efectiu el dèbit, el president podrà sol·licitar dels òrgans de l'administració central, autonòmica o provincial, la retenció de les quotes pendents, a càrrec de les quantitats que per qualsevol concepte foren liquidades a favor de l'ajuntament deutor a fi que es lliuren a la mancomunitat.  
2. Aquesta retenció es autoritzada expressament pels ajuntaments mancomunats en el moment de l'aprovació d'aquests estatuts, sempre que s'adjunte el certificat de descobert reglamentari en cada cas.  
3. El manteniment reiterat en situació de deutor a la mancomunitat per part d'una entitat local serà causa suficient per a procedir a la seua separació definitiva, i se li podran reclamar les quantitats que dega i les despeses derivades, d'acord amb els apartats 1 i 2 d'aquest article. Per a la separació definitiva serà imprescindible l'acord del ple de la mancomunitat per majoria absoluta i la ratificació d'almenys per igual nombre de les entitats mancomunades, excepte la de l?entitat que siga objecte de separació.  
Article vint-i-tres  
1. La mancomunitat aprovarà anualment un pressupost d'acord amb el que disposa la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer, i dels drets amb venciment o que es prevegen fer durant el corresponent exercici econòmic.  
3. S'inclouran en el pressupost les inversions que es pretenen fer, i les fonts de finançament.  
Article vint-i-quatre  
1. El patrimoni de la mancomunitat estarà integrat per tota classe de béns, drets i accions que legítimament adquiresca, bé en el moment de la constitució o amb posterioritat. Amb aquest efecte, haurà de formar-se un inventari, d'acord amb el que preveuen les disposicions vigents en la matèria.  
2. La participació de cada entitat mancomunada en aquest patrimoni es fixarà, tant inicialment com en endavant, en funció del nombre d'habitants de dret de cada entitat, segons l?últim padró quinzenal. Això no obstant, i ateses tes característiques de les aportacions a la mancomunitat, podran ser tinguts en compte altres factors de ponderació.  
Article vint-i-cinc  
La mancomunitat es constitueix per temps indefinit.  
Article vint-i-sis  
La modificació dels estatuts s'adaptarà al mateix procediment i requisits que els exigits per a l'aprovació.  
Article vint-i-set  
1. Per a la incorporació a la mancomunitat d'un nou municipi caldrà:  
a) El vot favorable de la majoria absoluta dels membres de la corporació interessada.  
b) El vot favorable de la majoria absoluta dels vocals del ple de la mancomunitat.  
2. L'aportació inicial dels municipis incorporats a la mancomunitat després de la constitució, la determinarà l?índex del patrimoni de la mancomunitat per habitants multiplicat pel nombre d'habitants de dret de l?entitat que sol·licita la inclusió. De no haver-hi tal patrimoni, s'aportarà la quota que resulte de multiplicar la quantitat a que es refereix l'apartat b) de l'article 19 pel nombre d'habitants de dret del municipi i pel nombre d'anys, que no podrà excedir de cinc.  
La quota resultant de la valoració podrà ser exigida en el moment de la incorporació de l?entitat local a la mancomunitat o quedar diferida per al supòsit de la dissolució o, si s'escau, separació de la mancomunitat.  
3. També haurà d'aportar totes les despeses que s'originen amb motiu de la seua inclusió en la mancomunitat.  
Article vint-i-vuit  
Per a la separació voluntària de la mancomunitat de qualsevol dels municipis que la integren caldrà:  
a) Que ho sol·licite la corporació interessada, previ acord adoptat per majoria absoluta en el ple.  
b) Que estiga al corrent del pagament de les aportacions.  
c) Haurà de pagar totes les despeses que s'originen amb motiu de la separació i la part del passiu contreta per la mancomunitat al seu càrrec.  
Article vint-i-nou  
1. La separació d'una o diverses corporacions no obligarà el ple a practicar liquidació de la mancomunitat; aquest dret quedarà en suspens fins al dia de la dissolució d'aquesta, data en què les corporacions separades entraran a participar en la part alíquota que els corresponga de la liquidació de béns de la mancomunitat.  
En el supòsit que l'aportació inicial estigués constituïda per elements del servei propis de l'ajuntament, la mancomunitat podrà, a la vista de les circumstàncies concurrents, fer efectiva total o parcialment la liquidació amb els mateixos elements aportats.  
2. Les corporacions separades tampoc no podran al·legar cap dret de propietat dels béns i serveis de la mancomunitat, encara que radique en el seu terme municipal.  
Article trenta  
La mancomunitat es dissoldrà per alguna de les següents causes:  
a) Per desaparició del fi per al qual va ser creada.  
b) Quan així ho acorda el ple de la mancomunitat i els ajuntaments mancomunats, amb el vot favorable de la majoria absoluta legal dels seus membres.  
c) Perquè la prestació dels serveis objecte d'aquesta, l?efectue l?Estat, la comunitat autònoma o la diputació provincial, o perquè hagen estat absorbides les competències municipals respectives.  
Article trenta-un  
1. Quan els ajuntaments mancomunats decidesquen dissoldre la mancomunitat, adoptaran el corresponent acord previ en què manifesten aquest propòsit; per a la seua validesa caldrà la majoria absoluta de vots dels membres que legalment els integren.  
2. Després d'adoptat l'acord a què fa referència el paràgraf anterior, se sol·licitarà un informe a la Diputació Provincial de Castelló.  
3. A la vista dels acords municipals, el ple de la mancomunitat, en el termini dels 30 dies següents a la recepció de la comunicació d'aquests, nomenarà una comissió liquidadora, composta pel president i almenys quatre vocals. S'hi integraran per a complir les funcions assessores el secretari i l'interventor, si n'hi hagués. També podrà convocar a les reunions experts determinats, a l'efecte d'escoltar la seua opinió o preparar informes o dictàmens en ternes concrets de la seua especialitat.  
4. La comissió, en un termini no superior a tres mesos, farà un inventari de béns, serveis i drets de la mancomunitat; xifrarà els recursos, càrregues i dèbits, i allistarà al seu personal; més tard proposarà al ple de l?entitat l?oportuna distribució o la integració d'aquests en els ajuntaments mancomunats, tenint en compte les mateixes dades que hagen servit per a la formació del patrimoni.  
També indicarà el calendari d'actuacions liquidadores, que no excedirà de sis mesos.  
5. La proposta, per a ser aprovada vàlidament, requerirà el vot favorable de la majoria absoluta dels membres del ple de l?entitat. Després d'aprovada, la proposta serà vinculant per als ajuntaments mancomunats.  
6. En tot cas, verificada la integració del personal de les respectives municipalitats, es respectaran tots els drets de qualsevol ordre o naturalesa que aquell tingués en la mancomunitat.  
DISPOSICIO ADDICIONAL  
Unica  
Els registres de les diverses entitats locals mancomunades tindran la consideració de registres delegats del de la mancomunitat a tots els efectes d'entrada, eixida i presentació de documents.  
DISPOSICIO TRANSITORIA  
Primera  
Dins el mes següent a l'aprovació definitiva dels estatuts, les corporacions mancomunades hauran de designar el representant que els corresponga, i haurà de comunicar el nom i l'adreça d'aquests a la Secretaria de l'assemblea constituent.  
Segona  
L'assemblea constituent, en el mateix termini, convocarà tots els representants de les entitats mancomunades amb l'únic objecte de constituir el ple per a nomenar qui siga el president de la mancomunitat; actuarà com a secretari qui ho siga de l'ajuntament on es realitze la sessió.  
DISPOSICIO FINAL  
Unica   
En allò no previst en aquests estatuts serà d'aplicació el que estableix la legislació per a les entitats locals.


Còpia Permalink ELI